«Beshiktosh» klubining gollandiyalik hujumchisi Jyermeyn Lens Yevropa Ligasi guruh bosqichi 5-turining eng yaxshi futbolchisi deb topildi. Lens «Sarpsborg» (3:2) klubiga qarshi o‘yinda 2ta gol urgan edi. Sovrin uchun kurashda u «Chelsi» hujumchisi Olive Jiru, «Milan» yarimhimoyachisi Hoqon Chalhano‘g‘li va «Sporting» yarimhimoyachisi Brunu Fernandeshni ortda qoldirdi. Joriy mavsumda 31 yoshli Lens 17ta o‘yin o‘tkazib, 5ta gol urgan va 6ta golga hammualliflik qilgan.